Die ligter kant van die wet – Kouevuur
Die ligter kant van die wet
April 8, 2010 Son
Op ‘n dag, gedurende ‘n redelike hoë profiel verhoor, word ‘n bekende sielkundige geroep om te getuig. Sy is ‘n baie streng, geen-nonsens persoon en met die plaasneem in die getuiebank, sien sy nie dat die getuiestoel se agterste twee bene gevaarlik naby die kant van die platform is nie.
“Kan u asseblief u naam aan hierdie hof verskaf?” is die staatsprokureur se eerste vraag aan haar. Terwyl sy agteroor leun in haar stoel en haar mond oopmaak om te antwoord, gee die stoel pad na agtertoe en die sielkundige land heel onwaardig tussen ‘n hoop bewysstukke en ander toerusting.
Stom geskok kyk almal in die hof hoe sy haarself regop trek, haar deurmekaar klere en hare regtrek, haar stoel weer staanmaak en gaan sit. Haar ysige kyk is genoeg om enige sweempie van ‘n glimlag op enige iemand se gesig in die kiem te smoor.
“Wel, doktor,” gaan die staatsprokureur onverstoord voort, sonder om ‘n oog te knip of ‘n gesigspier te trek, “ons kan met ‘n makliker vraag begin.”
NS – Die sielkundige se antwoord hierop is nou nog ‘n raaisel 😆
Previous Post Kouevuur
Next Post Net ‘n paar gevleuelde woorde
5 thoughts on “Die ligter kant van die wet”
April 17, 2010 om 8:56 nm
As ek in daardie hofsaal was, sou ek beslis “in contempt” gewees het.
April 15, 2010 om 2:11 nm
my soort mens. N kyk praat beter as woorde.
April 10, 2010 om 2:52 nm
April 9, 2010 om 6:35 vm
Welkom terug. Ek sien ek is net 9 dae laat 🙂
Ek vermoed hulle moes daardie antwoord uitveë uit die transkripsie.
April 8, 2010 om 10:59 nm
Ek is regtig bly om jou weer in aksie te sien.